*EFOP-4.1.7-16-2017-00103*

***„****ÉLETHOSSZIG TARTÓ TANULÁST SEGÍTŐ INFRASTRUKTURÁLIS FEJLESZTÉS VILMÁNYON”*

**MŰSZAKI LEÍRÁS**

Megrendelő: Vilmány Község Önkormányzata

Létesítmény helye: 3891 Vilmány, Fő út 149. 368/5. HRSZ.

A tárgyi létesítmény Vilmány Község PM. Hivatal telkén található. Az épület Vilmány község egy jelentős középülete. Az épület korábban magtár funkciót töltött be, a 2011-ben történt átalakítás lezárásával faluház, közösségi tér és könyvtár elhelyezésére, foglalkozásokra, képzésekre és ezen tevékenységekkel összefüggő feladatok lebonyolításához használjuk. Az épületnek, mint magtárnak, fő értéke a tömeg. Az épület belső értékeit a boltozott földszinti terem és az épületben található ácsszerkezet adják. Az eredeti értékeket megóvott felújítás után az épület jellegzetes elemévé vált a faluképnek. A 7-8 éve történt teljes átépítés, felújítás óta viszont forráshiány miatt az épületet csak használtuk, nem történt semminemű felújítási, állagmegóvási munkálat. Önkormányzatunknak a megnyílt pályázati lehetőségek figyelembevételével a fenti címen lévő Közösségi Ház rendeltetésű ingatlanán részleges felújítási, korszerűsítési, és akadálymentesítési munkákat kíván megvalósítani. Az épület átalakításával a tervezett funkciók teljes körű kiszolgálását, műszaki állapotának korszerűsítésével a fenntarthatóságot célozza meg. A fentiek figyelembevételével projektarányos akadálymentesítés is készül.

Az épületben az alábbi műszaki fejlesztések tervezettek:

Állványozás és festés: Egy pallószintű belső állvány készítése pallóterítéssel, korláttal,

lábdeszkával, állványépítés MSZ-és alkalmazástechnikai kézikönyv szerint, 10,01-16,00 m

pallószint magasság között, csőállványból. Mészfestések, korszerű gyári készrekevert fehér mészfestékkel, egy színben, tagolt sima felületen, két rétegben, BIO beltéri falfesték.

Belső fafelületek lazúrozása, vízzel hígítható páccal, tagolt felületen, Revco Wood-Line falazúr,

natúr 4 db ajtó, 13 db ablak

Épületgépészeti szerelvények és berendezések :

az emeleti szinten lévő radiátorokat sajnos nem rendeltetésszerű használata miatt ki kell cserélni;

Elektromosenergia-ellátás, villanyszerelés: Az elmúlt évek felújítása során a világítás része volt a belsőépítészeti elképzeléseknek. A technikai fejlődéssel haladva ezen lámpákat modernebb lámpákra cseréljük.

 Falilámpák elhelyezése beltérre, LED-es kivitelben, Life Light Led, Leddiszkont, fali led lámpa, fali kar, 230V, 4W, 320 Lumen, 3800 Kelvin, meleg fehér, IP20, ezüst, garancia 2 év, 130x32x73mm, kiváltható vele a hagyományos 50W halogén lámpa!

Beltéri információs rendszer, információs táblák elhelyezése , mely a tájékoztató táblákra vonatkozó előírásoknak megfelel. A központi információs tábla tapintható térképe egyértelmű és könnyű tájékozódást biztosít a vakok és gyengénlátók számára.

Az emeletre történő feljutás jelenleg a mozgáskorlátozott személyek számára nem lehetséges. A mozgáskorlátozott személyek jogainak, az esélyegyenlőség biztosítására viszont megfelel az akkumulátorral üzemelő, elektromos hajtású mobil lépcsőnjáró, hiszen minden olyan helyen, helyzetben megoldást jelent, amikor és ahol a beépített mozgást segítő berendezések elhelyezésére nincs lehetőség. Ezen épület esetében beépített berendezés (lift) elhelyezésére nincs lehetőség. A mozgássérült emberek szabad mozgását optimálisan segítő eszköz kis helyigényű, szétszedve (összecsukva)a lépcső alatti tárolóhelyiségben könnyen tárolható.